text: Премиерата на книгата "Неща, които не се побират в куфар“ на Енрике Криадо, заместник-посланик на Испания, ще се състои на 26 януари от 19.00 часа в Литературен клуб "Перото". В интервю за предаването "12+3" на програма "Хоризонт" авторът разказа защо е решил да напише тази книга:
  Първата ми мисъл за тази книга беше, че един български читател може да се поинтересува от това какво може да прави в Конго. Аз самият имах това мисловно приключение. Когато се запознах в Лондон с писателя Варгас Льоса, който ми разказа за своето пребиваване в Конго. Аз си помислих: "Колко екстравагантно е да отидеш в Конго". Шест месеца след това вече живеех там. В Конго беше първото ми дипломатическо назначение. Това винаги са най-трудните назначения. Когато отидох там, видях, че има една огромна разлика. Това е една много вдъхновяваща страна от политическа гледна точка, от страна на природата, на културата, но въпреки това никой не пише за нея.
  В Банско довечера започва фестивалът на планинарското и екстремното кино – Банско филм фест. 100 филма от над 30 държави ще бъдат показани в следващите 5 дни, като за някои от лентите това ще бъде световната премиера. По традиция във фестивала ще участват именити наши и чуждестранни представители на екстремните спортове. Филмите ще отведат..